《子真昆仲用虹字韵坚十七之约因眩而爽和以谢之》
宋代·林希逸

握手归来四见冬，窝中风月忆先公。情知梦逐飞鸿去，愧与饥吟病鹤同。

既老岂应忘旧雨，相寻恨不渡横虹。云龙上下心期在，彼此祇凭一念通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。